અત્રે બનેલી બસો રાજ્યભરના ડેપોને સપ્લાય કરવામાં આવી રહી છે. પરંતુ પુરતા પ્રમાણમાં બસો ન હોવાના કારણે અનેક ડેપો દ્વારા મહત્વના રૂટો પર કાપ મુકવા સાથોસાથ ઓવરએજ થયેલ બસોને પણ ચલાવવામાં આવી રહી છે. સરકાર આરટીઓના નિયમ મુજબ એસ.ટી. બસો રોડ પર ૭ લાખ કિલોમીટર ચાલે ત્યારબાદ તેની માન્યતા રદ્દ કરવામાં આવે છે અને તેનું રજીસ્ટ્રેશન પણ કેન્સલ કરવામાં આવે છે. જ્યારે ભાવનગર ડેપો દ્વારા ર૩થી વધુ બસો ૧૧ લાખ કરતા વધુ કિલોમીટર ચાલી ચુકેલી છે અને હાલ પણ રોડ પર દોડાવાઈ રહી છે. નિયમ અનુસાર આવી બસો ગમે તે સ્થિતિમાં હોય તેને ફરજીયાતપણે સ્ક્રેપમાં ઉતારી દેવી પડે પરંતુ ટેકનીકલ કારણોસર આ નિયમોનું પાલન કરવામાં નથી આવી રહ્યું.